35. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.48527 της 15/28 Ιουν.1973 (ΦΕΚ  Β΄ 724) Περί εξετάσεως της ξένης γλώσσης εν τη Παντείω Ανωτάτη Σχολή Πολιτικών Επιστημών Έχοντες υπ’ όψει : 1) Τας διατάξεις της παρ. 5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του υπ’ αριθ. 1 του Ν.Δ. 4263/1962 «περί κυρώσεως της υπ’ αριθ.107/1962 Π.Υ.Σ. «περί των εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων», 2) το άρθρ.9 του Β.Δ.672/1963 «περί οργανώσεως της Παντείου Ανωτάτης Σχολής Πολιτικών Επιστημών και ιδρύσεως παρ’ αυτή Ινστιτούτου Προπτυχιακών και Μεταπτυχιακών Σπουδών», 3) την πρότασιν της Συγκλήτου της Παντείου Ανωτάτης Σχολής Πολιτικών Επιστημών (συνεδρία αυτής της 20.4.1973), διατυπωθείσαν εις το υπ’ αριθ. 519 από 15.5.1973 έγγραφον της Σχολής, αποφασίζομεν: Από του ακαδημαϊκού έτους 1972 – 1973, φοιτηταί της Παντείου Ανωτάτης Σχολής Πολιτικών Επιστημών, δύνανται να εξετάζονται εις το μάθημα της ξένης γλώσσας ομού μετά των χαρακτηριζομένων ως πτυχιακών μαθημάτων. Η παρούσα δημοσιευθήτω δια της Εφημερίδος της Κυβερνήσεως. 